Guwahati

Prifddinas talaith Assam yng ngogledd-ddwyrain India yw Guwahati (ffurfiau amgen: Gauhati, Gawahati). Mae'n gorwedd ar lan Afon Brahmaputra. Ei hen enw oedd Pragjyotishpura a cheir cyfeiriad ati yn y Mahabharata. Heddiw mae'n ganolfan ranbarthol bwysig a amgylchynnir gan nifer o gerddi te. Mae'r diwydiant olew yn bwysig hefyd. Ceir nifer o demlau Hindŵaidd yn y ddinas. Mae'n gartref hefyd i Amgueddfa Talaith Assam.

Mae'r rheilffordd yn cysylltu Guwahati a dinasoedd New Jalpaiguri a Calcutta yng Ngorllewin Bengal.

Categori:Dinasoedd India
Categori:Assam